ananddey/assamese-wiki-corpus huggingface dataset:
মুছলমান

শ্ৰেণী:ইছলাম ধৰ্ম

মুছলিম (বা মুছলমান,আৰবী:مسلم-অৰ্থঃ আত্মসমৰ্পণ,অনুগত) হ'ল সেইজন লোক যিয়ে নিজৰ ইচ্ছাক আল্লাহৰ ওচৰত আত্মসমৰ্পণ কৰে। কিন্তু বৰ্তমানে মুছলিম বুলিলে সাধাৰণতে ইছলাম ধৰ্মাৱলম্বীসকলকেই বুজোৱা হয়। খ্ৰীষ্টানৰ পাছতেই বিশ্বৰ দ্বিতীয় বিহৎ জনবহুল সম্প্ৰদায়টো হৈছে মুছলমান।

ইতিহাস

চৌদি আৰৱৰ পুৰণি চহৰ মক্কাত হজৰত মহম্মদ নামৰ এগৰাকী মনিষীৰ জন্ম হয় ৫৭০ খ্ৰীষ্টাব্দত। সেই সময়ত ভ্ৰষ্টাচাৰ আৰু একনায়কত্ববাদী শাসনে সমগ্ৰ আৰৱ জাতিক জুৰুলা কৰি তোলা আৰু এশ এবুৰি সমস্যাৰে জৰ্জৰিত চৌদি সমাজখনক নতুনকৈ নিৰ্মাণ কৰিবলৈ এজন যোগ্য লোকৰ প্ৰাসংগিকতা জ্ঞানীচামে বাৰুকৈ অনুভৱ কৰিছিল। যাৰ পৰিণতিত ৬১০ খ্ৰীষ্টাব্দত হজৰত মহম্মদ নামৰ ৪০ বছৰ বয়সীয়া মনীষী এগৰাকীৰ নেতৃত্বত ইছলাম নামৰ নতুন আদৰ্শ এটাই গা কৰি উঠিছিল । মধ্যপ্ৰাচ্যত খুউব কম সময়ত ক্ষিপ্ৰগতিত ইছলাম ধৰ্মই প্ৰভাৱ বিস্তাৰ কৰিবলৈ সক্ষম হোৱাৰ মূল কাৰণো আছিল সেই সময়ৰ আৰৱীয়সকলে এটি নতুন আদৰ্শৰ প্ৰয়োজনীয়তা বাৰে বাৰে উপলব্ধি কৰিছিল। ইছলাম ধৰ্মলৈ ধৰ্মান্তৰিত হোৱা প্ৰথমজন ব্যক্তি আছিল আবু বক্কৰ চিদ্দিক। হজৰত মহম্মদ কূটনৈতিকভাৱে যদিও তেনেই ঠুনুকা আছিল ৰাজনৈতিকভাৱে আছিল কিন্তু সফল। সেই সময়ত একশ্ৰেণী ক্ষমতাশালী সম্ভ্ৰান্তলোকৰ হাতত পদে প্ৰতি কঠোৰ লাঞ্ছনাৰ বলি হোৱা দুৰ্বল বেদুইনসকলৰ ন্যায়ৰ হকে থিয় দিছিল হজৰত মহম্মদে। সেই বেদুইনসকলৰ বিপুল সহাৰিতেই মুছলমানৰ প্ৰভাৱ বিস্তাৰ ঘটে। প্ৰজ্ঞা, সাধনা আৰু সততাৰ গুণেৰে মহিমামণ্ডিত হজৰত মহম্মদ আছিল অতি উচ্চ ব্যক্তিত্বৰ লোক। যাৰ ফলত ইছলাম ধৰ্মৰ প্ৰতি হঠাৎ মানুহৰ সোঁত ব'বলৈ ধৰে। বৰ্ণ বৈষম্যতাৰ বলি হোৱা বহু ভাৰতীয় লোক ইছলামৰ প্ৰতি আকৰ্ষিত হৈ পৰিছিল। শেষলৈ ভাৰতলৈ ইছলাম ধৰ্মৰ ক্ৰমাৎ প্ৰভাৱ বিস্তাৰ ঘটিছিল তুৰ্কীৰ ৰজা মহম্মদ ঘোৰীৰ ভাৰত আক্ৰমণৰ পাছত।

মুছলমানৰ স্বৰ্ণযুগ

৮তম শতিকাৰ পৰা ১৩তম শতিকাৰ মাজভাগক ইছলামিক স্বৰ্ণ যুগ বুলি কোৱা হয়। সেই সময়ত বাগদাদৰ আব্বাচিদৰ খলিফা শাসন চলিছিল । সেই যুগত বহুতো লেখত ল'বলগীয়া মুছলমান বিজ্ঞানী, দাৰ্শনিক, শিক্ষাবিদ, ভাস্কৰ্যবিদৰ অভিভাৱ ঘটিছিল। তাৰে ভিতৰত বীজগণিতৰ জনক মহম্মদ মুছা ইবনে আলখাৰজমী , আধুনিক চিকিৎসাৰ পিতৃ স্বৰূপ জাবিৰ ইবনে হায়ান ., লগতে ইবনে আল-নাফিছ, ইবনে চিনা, নাচিৰ আলাদ্দিন আলতুলচী, আল জাহ্ৰী, আল-ৰাজি, আল-বাতন ওমৰ খায়াম, হাছান ইবনে আল-হাইথাম আদি বহু বিজ্ঞানী আৰু গণিতজ্ঞৰ নাম উল্লেখযোগ্য। চেংগীজ খান নাম মংগোলীয় ৰজা এজনে চলোৱা অত্যাচাৰ আৰু হত্যালীলাৰ পৰিণতিত মুছলমানৰ স্বৰ্ণযুগৰ সমলবোৰ ধ্বংস্তুপত পৰিণত হয়। পিছলৈ বহু কিতাপ ইউৰোপীয়সকলেও চুৰি কৰে।

ভাগসমূহ

মুছলিমসকল কিছু ভাগত বিভক্ত। সেইবোৰৰ ভিতৰত প্ৰধান ভাগ দুটা হ'ল :

চুন্নী
ছিয়া

লগতে চাওক

ইউৰোপত ইছলাম

বাহ্যিক সংযোগ

Islamic directory for Muslims Find Muslim Owned businesses, Masjids (Mosques) and Islamic s all over the world.
Muslim Population in Countries with different Alphabets

তথ্য সূত্ৰ
ভাগৱতী দেৱী

ভাগৱতী দেৱী (,জন্ম-৬ নৱেম্বৰ ১৯৩৬) এগৰাকী ভাৰতীয় ৰাজনৈতিক আৰু সমাজকৰ্মী৷ তেওঁ বিহাৰ ৰাজ্যৰ গয়া জিলা সমষ্টিৰ পৰা নিৰ্বাচিত হোৱা সংসদ সদস্য।

প্ৰাথমিক জীৱন

১৯৩৬ চনৰ ৬ নৱেম্বৰত বিহাৰৰ ঔৰংগাবাদ জিলাৰ অন্তৰ্গত মিঠাইয়া গাঁৱত ভাগৱতী দেৱীৰ জন্ম হৈছিল।

তথ্যসূত্ৰ

শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:সমাজকৰ্মী
আইটন জনগোষ্ঠী

টাই-আইটন জনগোষ্ঠী (থাই ভাষা: ชาวไทอ่ายตน চাও টাই আই টন) হল অসমত বসবাস কৰা উত্তৰ পূব ভাৰতৰ টাই জাতিৰ এটা ঠাল। তেওঁলোকক চিয়াম বা শ্যাম বুলিও কোৱা হয় (যিটো সম্ভৱতঃ চি-য়াং চীনা শব্দৰ পৰা আহিছে যাক টাই সকলক বুজাবলৈ ব্যৱহাৰ কৰা হয়)।তেওঁলোকে টাই আইটন ভাষা কয়। অসম চৰকাৰে তেওঁলোকক অনুসূচিত জনজাতি (পাহাৰ) হিচাপে স্বীকৃতি দিয়াৰ লগতে মান-টাই ভাষী লোক হিচাপে তালিকাভুক্ত কৰিছে।

বৰ্তমান

আইটনসকলৰ মাজত ১৪টা ফৈদ আছে। আহোম বুৰঞ্জীত তেওঁলোকৰ কথা উল্লেখ আছে। চাওফা চুডাংফাৰ দিনত তেওঁলোকে আহোম ৰাজ্যক কৰ প্ৰদান কৰা নাছিল। তেওঁলোক থেৰাবাদী বৌদ্ধ ধৰ্মালম্বী আৰু তেওঁলোকৰ ভাষা উত্তৰ-পূব থাইলেণ্ডৰ ভাষাৰ সৈতে মিলে। বয়সীয়াল বহু আইটন মানুহে অসমীয়া ভাষা সলসলীয়াকৈ কব নোৱাৰে।

ভৌগোলিক বিস্তৃতি

ভাষা

আইটন ভাষা টাই পৰিয়ালৰ ভাষাৰ দক্ষিণ-পশ্চিম শাখাৰ এটা অংশ। ইয়াক ধনশিৰি উপত্যকা আৰু ব্ৰহ্মপুত্ৰৰ দক্ষিণ পাৰত কোৱা হয়। বৰ্তমান ইয়াক ভাবুকিৰ সন্মুখীন হোৱা ভাষা হিচাপে শ্ৰেণীভুক্ত কৰা হৈছে, বিশ্বজুৰি ইয়াৰ ভাষী ২০০০ তকৈও কম।

তথ্যসংগ্ৰহ

শ্ৰেণী:অসমৰ অনুসূচিত জনজাতি
শ্ৰেণী:টাই জাতি
দৈনিক গণ অধিকাৰ

দৈনিক গণ অধিকাৰ অসমৰ এখন অসমীয়া দৈনিক বাতৰি কাকত। এই কাকতখন গুৱাহাটী আৰু শিলচৰৰ পৰা প্ৰকাশিত হয়। কাকতখনৰ মুখ্য কাৰ্য্যালয় গুৱাহাটীৰ হাতীগাঁৱত অৱস্থিত। গণ অধিকাৰ প্ৰথম প্ৰকাশ পায় ১৯৯৪ চনত পষেকীয়া কাকত হিচাপে। এইখন কাকতৰ মুখ্য সম্পাদক ড॰ জাকিৰ হুছেইন আৰু ইউনিটী মিডিয়া এণ্ড ইনফ্ৰাষ্ট্ৰাকচাৰ লিমিটেড হৈছে কাকত খনৰ প্ৰকাশক।

দৈনিক গণ অধিকাৰৰ ইণ্টাৰনেট সংস্কৰণ আৰম্ভ হয় ২০১১ চনৰ এপ্ৰিলৰ পৰা। বৰ্তমানেও কাকতখন কোনোধৰণৰ বিৰতি নোহোৱাকৈ প্ৰকাশ পাই আছে।

তথ্য সংগ্ৰহ

বাহ্যিক সংযোগ

গণ অধিকাৰৰ ইণ্টাৰনেট সংস্কৰণ
গণ অধিকাৰৰ ই-পেপাৰ

শ্ৰেণী:অসমৰ সংবাদ পত্ৰ
অনুৰাধা (চলচ্চিত্ৰ)

অনুৰাধা ২০১৫ চনৰ ২৭ মাৰ্চত মুক্তি লাভ কৰা এখন অসমীয়া চলচ্চিত্ৰ। নাৰীকেন্দ্ৰিক কাহিনীৰ এই ছবিখনৰ পৰিচালক ৰাকেশ শৰ্মা। ছবিখনৰ সহকাৰী পৰিচালকৰ দায়িত্বত থাকে অনুপম বৈশ্য আৰু অনিন্দিতা কলিতা। এম এল এণ্টাৰটেইনমেণ্ট আৰু চিনে ড্ৰীম আনলিমিটেডৰ বেনাৰত ছবিখনৰ প্ৰযোজনা কৰে প্ৰযোজক লুইত কুমাৰ বৰ্মনে। মুখ্য ভূমিকাত অভিনয় কৰিছে মেঘৰঞ্জনীয়ে। দিগন্ত শইকীয়াই চলচ্চিত্ৰখনত কাৰ্যবাহী প্ৰযোজকৰ দায়িত্ব লয়। সংগীত পৰিচালনা গীত প্ৰিয়মৰ। গীত প্ৰিয়মে প্ৰথমবাৰৰ বাবে চলচ্চিত্ৰত সংগীত পৰিচালনা কৰে। চিত্ৰগ্ৰহণ সূৰুয ডেকাৰ।

কাহিনী

ব্যতিক্ৰমধৰ্মী পূৰ্ণদৈৰ্ঘ্যৰ অসমীয়া ছবি অনুৰাধা এখন সম্পূৰ্ণ নাৰীকেন্দ্ৰিক ছবি। কাৰ্যবাহী প্ৰযোজক দিগন্ত শইকীয়াৰ মতে ছবিখনত এগৰাকী নাৰীৰ অনুভূতি, আদৰ্শ, দৃষ্টিভংগী, প্ৰেম, দৰ্শন আদি সাৱলীলভাৱে উপস্থাপন কৰাৰ প্ৰচেষ্টা কৰা হৈছে৷

নিৰ্মাণ

ফাইভ ডি কেমেৰাৰে ছবিখনৰ চিত্ৰগ্ৰহণ কৰা হয়। চিত্ৰগ্ৰহণৰ বাবে জিম্মি জিব প্ৰযুক্তি ব্যৱহাৰ কৰা হয়।

মুক্তি

শ্ৰব্য গীতৰ অডিঅ'

২০১৪ চনৰ ১৪ ফেব্ৰুৱাৰীত গুৱাহাটীৰ নেহৰু পাৰ্কত এক বৰ্ণাঢ্য অনুষ্ঠানত বোলছবিখনৰ সংগীত মুকলি কৰা হয়। এই অনুষ্ঠানত অসমৰ প্ৰাক্তন মুখ্যমন্ত্ৰী প্ৰফুল্ল কুমাৰ মহন্ত, গায়ক জে পি দাস আৰু অভিনেতা জয়ন্ত কুমাৰ দাস উপস্থিত আছিল।

বোলছবি

২০১৫ চনৰ ২৭ মাৰ্চ তাৰিখে সমগ্ৰ অসমতে বোলছবিখনে মুক্তি লাভ কৰে।

তথ্য সংগ্ৰহ

বাহ্যিক সংযোগ

বোলছবিখনৰ ফেচবুক পৃষ্ঠা
এম এল এণ্টাৰটেইনমেণ্টৰ ৱেবছাইট
ইউ টিউবত গীতৰ দৃশ্যাংশ

শ্ৰেণী:২০১৫ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
ইয়ি-উৱা

ইগবো পৌৰাণিক কাহিনীত পোৱা ইয়ি-উৱা হৈছে এনে এটা বস্তু যিয়ে মৃত শিশুৰ (অগবাঞ্জে নামেৰে জনাজাত) আত্মাক পৃথিৱীৰ সৈতে বান্ধি ৰাখে, যাৰ ফলত ই পুনৰ একেগৰাকী মাতৃৰ ওচৰত পুনৰ জন্ম লয়।

শিল, পুতলা, চুলি বা মৃত শিশুৰ কাপোৰৰ টুকুৰা, শংকা বা প্ৰসাদ আদি বহুতো বস্তুৱে ইয়ি-উৱাৰ উদ্দেশ্য সাধন কৰিব পাৰে। অগবাঞ্জে জিৰণি ল’বলৈ আৰু মাকক খেদি ফুৰা বন্ধ কৰিবলৈ হ’লে ইয়ি-উৱা বিচাৰি উলিয়াই ধ্বংস কৰিব লাগিব। বস্তুটো বিচাৰি উলিয়াবলৈ 'ডিবিয়া' নামেৰে জনাজাত শ্বেমানসকলে আত্মাক প্ৰশ্ন কৰে আৰু ইয়াক ইয়ি-উৱা ক'ত অৱস্থিত সেই কথা প্ৰকাশ কৰিবলৈ বাধ্য কৰিবলৈ আচাৰ-অনুষ্ঠান কৰে।

নাইজেৰিয়ান লেখিকা চিনুৱা আচেবেৰ থিংছ ফ'ল এপাৰ্ট উপন্যাসখনত এটা অগবাঞ্জে শিশু আৰু তেওঁৰ ইয়ি-উৱাৰ সৈতে জড়িত এটা বিশদ উপকথা সন্নিৱিষ্ট কৰা হৈছে।

তথ্যসূত্ৰ

শ্ৰেণী:লোককথা
শ্ৰেণী:আফ্ৰিকাৰ লোককথা
শীলভদ্ৰ

ৰেৱতী মোহন দত্তচৌধুৰী বা শীলভদ্ৰ অসমৰ এগৰাকী গল্পকাৰ, ঔপন্যাসিক আৰু শিক্ষাবিদ। তেওঁ অসম অভিযান্ত্ৰিক মহাবিদ্যালয়ৰ গণিত বিষয়ৰ অৱসৰপ্ৰাপ্ত মুৰব্বী অধ্যাপক আছিল৷ আশী আৰু নব্বৈৰ দশকত তেখেতে, তেখেতৰ জন্মস্থানক লৈ কিছুমান গল্প লিখিছিল। তেখেতে ১৯৯৪ চনত “মধুপুৰ বহুদূৰ’’ চুটিগল্প সংকলনখনৰ বাবে সাহিত্য অকাডেমি বঁটা আৰু ২০০১ চনত অসম উপত্যকা সাহিত্য বঁটা লাভ কৰে। তেওঁ শীলভদ্ৰই বহু গল্প-উপন্যাস হিন্দী, বঙালী আদি ভাষালৈ অনূদিত কৰে। ভাৰতীয় জ্ঞানপীঠে 'অনুুসন্ধান' আৰু 'অপৰাজেয়' উপন্যাস হিন্দীলৈ আৰু নেচনেল বুক ট্ৰাষ্টে 'অবিচ্ছিন্ন' আৰু 'গধূলি' উপন্যাস বঙালী আৰু হিন্দীলৈ অনুবাদ হৈছে। ২০০৮ চনৰ ২৯ ফেব্ৰুৱাৰীত তেখেতৰ মৃত্যু হয়৷

উদ্ধৃতিসমূহ

শক্তিমানৰ নিৰঙ্কুশ শক্তিৰ আস্ফালন দেখিছোঁ, বিত্তবানৰ দম্ভ দেখি আছোঁ। নিষ্পেষিত জনগণৰ হাহাকাৰো শুনি আছোঁ আৰু দেখি আছোঁ আশাহত যৌৱনৰ ক্ষোভ আৰু ক্ৰোধৰ বিচিত্ৰ প্ৰকাশ। মনত বিপৰিতমুখী অনুভূতিৰ উদয় হৈ থাকে। তাকে প্ৰকাশ কৰাৰ অক্ষম চেষ্টা কৰি আছোঁ। এই হ'ল মোৰ গল্প লেখাৰ পটভূমি। প্ৰতিজন গল্প লেখকে বোধহয় ইয়াকেই কৰি থাকে। যিজন লেখকৰ গল্পত এই অনুভূতিবোৰৰ যিমান নির্ভুলভাৱে প্ৰতিফলিত হয় তেওঁ সিমান সাৰ্থক গল্পকাৰ।
গল্পৰ বিষয়ে ক'বলৈ গৈ প্ৰথমেই এষাৰ কথা কৈ থওঁ। গল্প লেখাৰ কোনো নিৰ্দিষ্ট সূত্ৰ নাই। অংকৰ ভাষাত ক'বলৈ হ'লে ক'ব পাৰি যে গল্প লেখা হ'ল বহুতো চলকৰ ফলন অৰ্থাৎ a function of several variables. স্থান কালৰ কথাতো আছেই, তদুপৰি এখন সমাজৰ সামাজিক মূল্যবোধ, সাংস্কৃতিক পৰম্পৰা, অৰ্থনৈতিক অৱস্থা, ৰাজনৈতিক পৰিবেশ এই সকলোখিনিয়ে গল্পত প্ৰতিফলিত হয়। ইয়াৰ বাহিৰেও পাঠকৰ বয়স আৰু মানসিক স্তৰৰ ওপৰতো গল্পৰ আবেদন নিৰ্ভৰ কৰে।
জনসাধাৰণৰ পৰা বিচ্ছিন্ন হৈ মহৎ সাহিত্য সৃষ্টি কৰা সম্ভৱ নহয়৷ লেখকৰ দায়বদ্ধতা বুলি যদি কিবা থাকে, তেনেহ’লে সেইটো হ’ল, জনসাধাৰণৰ সৈতে একাত্ম হোৱা৷ গজদন্ত মিনাৰত থাকি জীৱন্ত আৰু প্ৰাণস্পন্দনসমন্বিত সাহিত্য সৃষ্টি কৰা সম্ভৱ নহয়৷
মানুহৰ অস্তিত্ব পৰস্পৰ সহযোগিতাৰ ওপৰত নিৰ্ভৰশীল৷

উৎস

বাহ্যিক সংযোগ

Category:অসমীয়া সাহিত্যিক
Category:অসমীয়া গল্পকাৰ
Category:অসমীয়া ঔপন্যাসিক
Category:শিক্ষাবিদ
Category:সাহিত্য অকাডেমী বঁটা বিজয়ী
মথুৰা পেড়া

মথুৰা পেড়া (Mathura Peda) এক উত্তৰ ভাৰতীয় অতি জনপ্ৰিয় মিঠাই। ইয়াৰ উৎপত্তিস্থল ভাৰতৰ মথুৰা। গাখীৰৰ পৰা প্ৰস্তুত কৰা উত্তৰ ভাৰতীয় এক উপকৰণ খয়া বা মাৱাৰ পৰা তৈয়াৰ কৰা হয়।
মথুৰা পেড়া ভাৰতত ইমানেই প্ৰসিদ্ধ তথা জনপ্ৰিয় যে মুখে মুখে বহুতো যোজনা যেনে "मथुरा का पेड़ा औ छत्तीसगढ़ का खेड़ा" (অৰ্থাৎ মথুৰাৰ পেড়া আৰু ছত্তিসগড়ৰ খেড়া) প্ৰচলিত। পেড়াৰ বাবে মথুৰাৰ এক বাণিজ্যিক চিন্হ বা ট্ৰেডমাৰ্ক হিচাপে ব্যৱহৃত হয়। ভ্ৰমণ কালত মথুৰাৰ পেড়া, মেৱা ভাতি পেড়া আৰু ৰপ্তানিযোগ্য বিশেষ পেড়ায়ে পৰ্যটক সকলক আকৃষ্ট কৰে।এই মিঠাই খাদ্যৰ পদ হিচাপে ভাৰতৰ ভৌগলিক অস্তিত্বৰ ইংগিত দিয়ে।

জন্মাষ্টমী ভোগ

কৃষ্ণৰ জন্মভূমি মথুৰাত জনপ্ৰিয় প্ৰসাদ হিচাপে মথুৰা পেড়েৰা বিতৰণ কৰা হয়।
তাজা মেৱা, চেনি, গাখীৰ আৰু ঘিঁৰ লগত অতিৰিক্ত সোৱাদৰ বাবে ইলাচী একেলগ মিলাই ৰান্ধি ইয়াক প্ৰস্তুত কৰা হয়। আজিকালি ভাৰতত পেড়াৰ অবিহনে যেন জন্মাষ্টমী অপূৰ্ণ বুলি কোৱা হয়। প্ৰতি বছৰে এই দিনা পেড়া তৈয়াৰ কৰি কৃষ্ণৰ নামত উৎসৰ্গা কৰা হয় আৰু ইয়াৰে উপবাস ভাঙা হয়।

বিশ্বব্যাপী প্ৰসিদ্ধি

মথুৰাৰ বাহিৰেও ভাৰতৰ অন্যান্য পৰ্যটন স্থানত মথুৰাৰ পেড়া, আগ্ৰাৰ পেঠা আৰু মানেৰৰ লাড্ডুৰ সমানে জনপ্ৰিয়।
ভাৰতীয় মিঠাইৰ ভিতৰত মথুৰাৰ পেড়ায়ে এক সুকীয়া স্থান দখল কৰি আছে।
এনড্ৰইদ নামাৰণ মতানৈক্য

গুগলে যেতিয়া পৰৱৰ্তী এনড্ৰইদ সংস্কৰণৰ নাম ভাৰতীয় মিঠাইৰ নামত নামাকৰণ কৰিব বুলি ঘোষণা কৰিছিল, বিভিন্ন পৰামৰ্শিত নামৰ ভিতৰত মথুৰা পেড়াও আছিল। কিন্তু ভাৰত চৰকাৰে কোনো এটা নাম সঠিককৈ নিৰ্বাচন কৰিব নোৱাৰা বাবে গুগলে উক্ত প্ৰস্তাৱটি ২০১৮ চনলৈ পিছুৱাই দিয়ে।

লোকসাহিত্য

ভাৰতীয় লোকসাহিত্যত মথুৰাৰ পেড়াৰ স্বাদ দেখিবলৈ পোৱা যায়। "মথুৰা কা পেড়ে মোহে লাও, খিলায়ে জি....."(তেওঁ মোক মথুৰাৰ পেড়া আনি খাবলৈ দিলে) ছন্দ পূজন গীত ভাৰতত অতি জনপ্ৰিয়।

ৰন্ধন প্ৰণালীৰ লিংক

নিশা মাধুলিকা
সঞ্জীৱ কাপুৰ
Youtube video

তথ্য সংগ্ৰহ

শ্ৰেণী:ভাৰতৰ ভৌগোলিক স্বীকৃতি
শ্ৰেণী:মিঠাই
নামতি দ'ল

শিৱসাগৰৰ পৰা ৮ মাইল দক্ষিণে নামতি। এই নামতিতে দুটা দ'ল আছে। এই দ'ল দুটাকে মানুহে নামতি দ'ল বুলি কয়। স্বৰ্গদেউ গৌৰীনাথ সিংহৰ দিনত নামতিয়াল ভাগৱতীক খাৰঘৰীয়া ফুকন পদৰ পৰা আনি বৰবৰুৱা পাতে আৰু ৰজাই নিজৰ বায়েক বৰ আইদেউক বৰবৰুৱালৈ বিয়া দিয়ে। এইজনা বৰবৰুৱাই ১৭৭৫ চনত নামতিত দ'ল বন্ধায়। ঘাই দ'লটোৰ মেৰে ৫৮ হাত আৰু ওখকৈ ৩১ হাত। ডাঙৰ দ'লটো শিৱ দ'ল আৰু সৰু দ'লটো বিষ্ণু দ'ল।

তথ্য সংগ্ৰহ
শ্বোজা আজাৰী

শ্বোজা আজাৰী (ফাৰ্চী :شجاع آذری) হৈছে নিউয়ৰ্ক চহৰত বসবাস কৰা ইৰানত জন্মগ্ৰহণ কৰা এজন দৃশ্যকলা শিল্পী আৰু চলচ্চিত্ৰ নিৰ্মাতা। তেওঁ মূলতঃ তেওঁৰ চলচ্চিত্ৰ আৰু মাল্টিমিডিয়া ইনষ্টলেশ্যনসমূহৰ বাবে জনাজাত।

প্ৰাৰম্ভিক জীৱন আৰু শিক্ষা

আজাৰীৰ জন্ম ইৰানৰ চিৰাজত হৈছিল। তেওঁ ১৯৭০-ৰ দশকত নিউয়ৰ্কত এজন চলচ্চিত্ৰ নিৰ্মাতা হিচাপে প্ৰশিক্ষণ লৈছিল। ইয়াৰ পিছত ১৯৭৯ চনত ইৰানী বিপ্লৱৰ সময়ত তেওঁ ইৰানলৈ উভতি আহে। পৰৱৰ্তী সময়ত তেওঁ স্থায়ীভাৱে আমেৰিকালৈ ঘূৰি যায়। ১৯৯৭ চনত তেওঁ প্ৰথমবাৰৰ বাবে শিল্পী চিৰিন নেশ্বাটক লগ পায়, যেতিয়া চিৰিনে তেওঁৰ প্ৰথম ভিডিঅ' টাৰ্বুলেণ্ট নিৰ্মাণৰ বাবে এটা দল গঠন কৰি আছিল। ইয়াৰ পিছতে আজাৰী আৰু নেশ্বাট শৈল্পিক আৰু বৈবাহিক সংগী হৈ পৰে। বৰ্তমান তেওঁলোকৰ বিবাহ বিচ্ছেদ ঘটিছে। আজাৰীৰজনী বি. আজাৰী নামেৰে এজন পুত্ৰ সন্তান আছে, যি এগৰাকী সংগীতজ্ঞ।

চলচ্চিত্ৰ

আজাৰী মূলতঃ ৱমেন উইদাউট মেন (২০০৯), উইণ্ড’জ (২০০৬) আৰু কে (২০০২) আদি চলচ্চিত্ৰৰ বাবে জনাজাত। এই ছবিকেইখন ক্ৰমে ফ্ৰাঞ্জ কাফকাৰ তিনিটা চুটি গল্প—দ্য মেৰীড কাপল, ইন দ্য পেনেল কলনী আৰু এ ফ্ৰেট্ৰিছাইড-ৰ ওপৰত আধাৰিত আছিল। তেওঁ চিৰিন নেশ্বাটৰ সৈতে যুটীয়াভাৱে লেণ্ড অৱ ড্ৰিমছ (২০২১) চলচ্চিত্ৰখন পৰিচালনা কৰিছিল, যিখন ছবিয়ে ভাৰতৰ ৫২ তম আন্তৰ্জাতিক চলচ্চিত্ৰ উৎসৱত সন্মানীয় গোল্ডেন পিকক (সোণৰ মৰাপক্ষী) বঁটা বুটলিৱলৈ সক্ষম হৈছিল।

মাল্টিমিডিয়া ইনষ্টলেশ্যন আৰু কলা

দ্য নিউয়ৰ্ক টাইমছৰ কেৰল কিনোৰ মতে, আজাৰীৰ "মাল্টিমিডিয়া ইনষ্টলেশ্যনসমূহ সমগ্ৰ বিশ্বৰ বিভিন্ন গেলাৰী আৰু সংগ্ৰহালয়ত ক্ৰমান্বয়ে প্ৰদৰ্শিত হৈ আহিছে।" ২০১০ চনত নিউয়ৰ্কৰ লেইলা তাঘিনিয়া-মিলানি হেলাৰ গেলাৰীত তেওঁৰ প্ৰথম একক প্ৰদৰ্শনী অনুষ্ঠিত হৈছিল। তেওঁৰ ভিডিঅ' ইনষ্টলেশ্যন কাৰ্য আইডিলিক লাইফ (২০১২) লছ এঞ্জেলছ কাউণ্টি মিউজিয়াম অৱ আৰ্টত অনুষ্ঠিত হোৱা ইন দ্য ফিল্ডছ অৱ এম্পটি ডে'জ: দ্য ইণ্টাৰচেকশ্বন অৱ পাষ্ট এণ্ড প্ৰেজেণ্ট ইন ইৰানিয়ান আৰ্ট (২০১৮) প্ৰদৰ্শনীৰ এটা অংশ আছিল।

তথ্যসূত্ৰ

বাহ্যিক সংযোগ

Shoja Azari at the Leila Heller Gallery

শ্ৰেণী:ইৰানৰ ব্যক্তি
শ্ৰেণী:ফটোগ্ৰাফাৰ
কংগো দেশৰ ৰন্ধনশৈলী

কংগো গণতান্ত্ৰিক প্ৰজাতন্ত্ৰ দেশৰ ৰন্ধনশৈলীৰ পৰা এই দেশৰ আদিবাসীসকল কোনটো গোটৰ সেইটো আভাশ ল’ব পাৰি। এই দেশৰ সৰ্বসাধাৰণ আহাৰ কাচাভা, ফুফু, ভাত, প্লেনটেন (ডাঙৰ কাচকল) আৰু আলু এওঁলোকৰ প্ৰধান খাদ্য আৰু এইবিলাক অন্য পদাৰ্থৰ লগতো খোৱা হয়।

কংগোবাসীসকলৰ সৰ্বসাধাৰণ আহাৰ

এই দেশৰ ২% তকৈয়ো কম অঞ্চলত খেতি-বাতি কৰা হয়। প্ৰায়বোৰ খেতি বাতি খেতিয়কসকলৰ নিজৰ। কংগো দেশত বিভিন্ন ধৰণৰ ফচল উৎপাদন হয়। এইবোৰৰ ভিতৰত গোম-ধান, ধান, শিমলু আলু, ৰঙা আলু, কাঠ আলু, কচু, কাচকল, বিলাহী, ৰঙালাও আৰু কেইবা বিধৰো মাহ আৰু বাদাম। এই সকলোবোৰ শষ্য আৰু শাক-পাচলী গোটেই দেশখনতে আহাৰ হিচাবে গ্ৰহণ কৰা হয়। কিন্তু তাৰে বিভিন্ন ৰাজ্যৰ নিজাকৈ কিছু বিভিন্ন আহাৰো আছে। ৰপ্তানী কৰা দ্ৰব্যসমূহৰ ভিতৰত কফি আৰু তাল তেল প্ৰধান। বনৰীয়া তৃণ, ফল, কাঠফুলা, মৌ-জোল আৰু অন্যান্য খাদ্যবোৰ হৈছে বনৰীয়া জীৱ-জন্তুৰ মাংস আৰু মাছ ইত্যাদি বিলাকো চিকাৰ কৰি গুতাই আহাৰ ৰান্ধোতে ব্যৱহাৰ কৰে। সাধাৰণতে স্থানীয় লোকসকলে বজাৰত বা পথৰ কাষত এই শষ্য বা শাক-পাচলী বিক্ৰী কৰে। চলি থকা যুদ্ধৰ আৰু পথ ব্যৱস্থাৰ দূৰ্গতিৰ বাবে ঘৰচীয়া প্ৰাণীৰ প্ৰজনন আৰু বৃহৎ পৰিমাণে কৰা কৃষিৰ ওপৰত বহুতো বাধা আহি পৰিছে।

কংগোলীজ্ আহাৰত শাক-পাছলি আৰু মাংসৰ জোলৰ লগত বহু পৰিমাণে শৰ্কৰা থাকে। শৰ্কৰা বোৰ সাধাৰণতে কাছাভা আলুৰ পিতিকা আৰু গোম-ধানৰ পৰা পায়, যাক ফুফু বা উগালি বুলি কোৱা হয়। খোৱাৰ সময়ত ফুফুৰ পিতিকাতো এটা সৰু গল্ফবলৰ সমান কৰি এবিধ জ্বলা মছলাদাৰ জোলত দুবুৱাই খোৱা হয় আৰু সেই বলটোত বুঢ়া আঙুলিটোৱে এটা সৰু ভাজ দিয়ে যাতে জোলখিনি অলপ পৰিমাণে বলটোৰ লগত উঠাই খাব পাৰি। ফাৰমেণ্টেড বা গেলোৱা কাচাভা আতাৰ পৰা বনোৱা এবিধ ৰুটি (ব্ৰেড), কোৱাংগা সমগ্ৰ দেশতে বাণিজ্যিকভাৱে উৎপাদন কৰা হয়। লিটুমা এবিধ সকলোৰে বৰ প্ৰিয় খাদ্য। ইয়াক ডাঙৰ কাচকলৰ পিতিকাৰ পৰা সৰু সৰু বল বনাই ভাপত দি ৰন্ধা হয়।

কংগোবাসী সকলৰ প্ৰধান খাদ্য সমূহ

১) মোৱাম্বা- এবিধ বাদামগুটিৰ পিঠাগুড়িৰে ৰন্ধা আঞ্জা।
২) চিকৱা বা কূৱাঙ্গা - কাচাভাৰ পিঠাগুড়ীৰ পৰা বনাই কলৰ পাতত থোৱা হয়। এইবিধ পদাৰ্থ প্ৰায়ে বগা ৰঙৰ হলেও কেতিয়াবা দেশৰ বিভিন্ন ঠাইত ক'লা ৰঙৰো দেখা যায়।
৩) ফুফু-হৈছে এবিধ লিকটীয়া কাছাভা আতাৰ পৰা ৰন্ধা পদাৰ্থ । এইবিধ কংগোবাসী সকলৰ অন্য দেশৰ ভাত আৰু আলুৰ দৰেই প্ৰধান খাদ্য ।
৪) ল'ছ য়া না মাডিচু-ভাত আৰু মাহ বা ৰাজমাহ ।
৫) চম্বে বা পন্দু- কাছাভা পাত উতলাই, খুন্দি ৰন্ধা এবিধ খাদ্য় ।
৬) নদাকালা-সৰু শুকান মাছ ।
৭) ক'ছা ক'ছা- কংগো নদীৰ মিছা মাছ ।
৮) পিলি পিলি- ভুত জলকীয়াৰ দৰে এবিধ জলকীয়া পতাত বা খুন্দনা এটাত খুন্দি তেলত আচাৰৰ দৰে বহুদিনলৈ ভাল হৈ থকাকৈ থয় । এই পদাৰ্থবিধ প্ৰায়ে সকলোধৰনৰ আহাৰৰ লগত পৰিবেশন কৰা হয় । কেতিয়াবা শুকান জলকীয়াৰ গুড়ি হিছাবে ফল-মূলৰ ওপৰত দিয়ো খোৱা হয় ।
৯) ল'ছ য়া বৌলাইয়ে- বিলাহী টেঙাৰ ভাত
১০) নতাম্বা- ছাগলীৰ মাংস
১১) মিপাণঝি- জন্তুৰ শৈলশিৰা
১২) কোৱাংগা-পইতা বা পুৰনা কাচাভা আতাৰ পৰা বনোৱা ব্ৰেড

চিত্ৰ বিথিকা

তথ্য সংগ্ৰহ

শ্ৰেণী:খাদ্য
শ্ৰেণী:কংগো গণৰাজ্য
শ্ৰেণী:ৰন্ধনপ্ৰণালী
দিল ক্যা কৰে

দিল ক্যা কৰে হৈছে ১৯৯৯ চনৰ ভাৰতীয় হিন্দী ভাষাৰ নাট্য চলচ্চিত্ৰ, যিখন প্ৰকাশ ঝাই পৰিচালনা কৰিছে আৰু বীৰু দেৱগন আৰু বীনা দেৱগনে প্ৰযোজনা কৰিছে। ছবিখনত অজয় দেৱগন, কাজল, মহিমা চৌধুৰী আৰু চন্দ্ৰচূড় সিঙে মুখ্য চৰিত্ৰত অভিনয় কৰিছে।

কাহিনী

আনন্দ (অজয় দেৱগন) তেওঁৰ পত্নী কবিতা (মহিমা চৌধুৰী) আৰু দত্তক কণমানি কন্যা নেহাৰ সৈতে সুখেৰে জীৱন অতিবাহিত কৰে। কবিতা কলেজৰ দিনৰেপৰা সোম দত্ত (চন্দ্ৰচূৰ সিং) নামৰ এজন ভাল বন্ধু থাকে।

এদিন এটি অচিনাকি মহিলা নেহাক নিয়মিতভাৱে স্কুলত অনুসৰণ কৰিবলৈ ধৰিলে কবিতা চিন্তিত হয়। কিছুসময়ৰ পাছত, নেহা আৰু মহিলাগৰাকী একপ্ৰকাৰৰ স্নেহপূৰ্ণ বন্ধুত্ব গঢ়ি তোলে, আৰু নেহাই তেওঁক "প্যাৰী আণ্টি" বুলি সম্বোধন কৰে। মহিলাগৰাকীয়ে নিজকে "নন্দিতা" (কাজল) বুলি পৰিচয় দিয়ে আৰু নেহাৰ সৈতে অধিক সময় কটাবলৈ অনুৰোধ কৰে। কবিতাই তাইক নিজৰ ঘৰত কিছুদিন অতিথি হিচাপে থকাৰ অনুমতি দিয়ে। কিন্তু অচিৰেই, নন্দিতা আৰু আনন্দ মুখা-মুখি হোৱাত এটা গভীৰ গোপনীয়তাৰ পৰ্দা উঠিবলৈ আৰম্ভ কৰে – নন্দিতা হৈছে নেহাৰ জৈৱিক মাতৃ আৰু আনন্দেই তাইৰ পিতৃ।

আনন্দ আৰু নন্দিতাৰ অতীতত এটা বেদনাদায়ক ঘটনা আছিল। ৰেলযাত্ৰাৰ সময়ত দুয়ো গুণ্ডাবাহিনীৰ আক্ৰমণৰ সন্মুখীন হয়। আনন্দে নন্দিতাৰ প্ৰাণ ৰক্ষা কৰে আৰু ফলস্বৰূপে এক ৰাতিৰ বাবে তেওঁলোকৰ মাজত শাৰীৰিক সম্পৰ্ক গঢ়ি উঠে। তাৰপিছত নন্দিতা গৰ্ভৱতী হয়, কিন্তু বিবাহ নোহোৱাত আৰু পিতৃৰ চিনাকি নথকাৰ বাবে তাইক সন্তানটো অনাথ আশ্ৰমত দিবলৈ বাধ্য কৰা হয়।

আনন্দ আৰু কবিতা, যিয়ে নিজৰ সন্তানটো এক দুৰ্ঘটনাত হেৰুৱাইছিল, সেই একে সন্তান – নেহা – অনাথ আশ্ৰমৰপৰা দত্তক লৈছিল। এই সকলো ঘটনা কবিতাৰ অজ্ঞাততেই ঘটে।

যেতিয়া কবিতাই সত্য জানে, তাই গভীৰভাৱে আঘাত পায় আৰু আনন্দক বিশ্বাস কৰিব নোৱাৰে। দুয়োৰে মাজত দাম্পত্য দ্বন্দ্ব আৰম্ভ হয় আৰু কবিতাই বিবাহ বিচ্ছেদৰ চিন্তা কৰে। ইয়াৰ মাজতেই আনন্দ আৰু নন্দিতাই নেহাৰ সৈতে এটা আনন্দদায়ক দিন কটায়। অৱশেষত, নন্দিতাই অনুভৱ কৰে যে আনন্দ আৰু কবিতাই নেহাক সঁচাকৈয়ে ভাল পায় আৰু তাইক এৰি দিবলৈ ইচ্ছুক নহয়। তাই চিৰদিনৰ বাবে আঁতৰি যাবলৈ সিদ্ধান্ত লয়। আনন্দ ৰেল ষ্টেচনত গৈ পায় আৰু ৰেলখন এৰে। দুয়োৰে চকুত চকুলো দেখিবলৈ পোৱা যায় আৰু এজনে আনজনক বিদায় জনাবলৈ বাধ্য হয়।

অভিনেতা-অভিনেত্ৰী

অজয় দেৱগন – আনন্দ কিশোৰ
কাজল – নন্দিতা ৰায়
মহিমা চৌধুৰী – কবিতা কিশোৰ
চন্দ্ৰচূড় সিং – সোম দত্ত
ফৰিদা জলাল – নন্দিতাৰ আণ্টি
লক্ষ্মীকান্ত বৰদে – ৰাম দুলাৰে সিংহা
অক্ষিতা গৰুড় – নেহা কিশোৰ
মোহন জোশী – নন্দিতাৰ পিতৃ
অনন্ত মহাদেৱন – ডি.চি.পি. কৃষণ কুমাৰ
ৰাজপাল যাদৱ – স্কুলৰ চকীদাৰ
অৱতাৰ গিল – এজন উকীল
ৰাজেন্দ্ৰ গুপ্ত – এজন উকীল
দিনেশ হিঙো
নীলু কোহলি
আচলা সচদেৱ
অৰুন বক্সী
সমীৰ ধৰ্মাধীকাৰী
পুষ্পা বৰ্মা
মনোহৰ সিং
যোগী সিং

বক্স অফিচ উপাৰ্জন

"দিল ক্যা কৰে" ছবিখনে আমেৰিকা যুক্তৰাষ্ট্ৰত ২ লাখ ৮৫ হাজাৰ ডলাৰ আৰু যুক্তৰাজ্যত ২০৪৫৪৭ পাউণ্ড উপাৰ্জন কৰে। দ্বিতীয় সপ্তাহৰ শেষৰফালে ছবিখনে ৫৪ হাজাৰ ডলাৰ উপাৰ্জন কৰে।

সংগীত

# শীৰ্ষক গায়ক(গায়িকা) দৈৰ্ঘ্য
১ "দিল ক্যা কৰে" উদিত নাৰায়ণ, অলকা য়াগনিক ০৪:২৭
২ "মেনু লগন লাগি" সুখবিন্দৰ সিং, জছপিন্দৰ নৰুলা ০৫:৫২
৩ "দো দিলো কী" উদিত নাৰায়ণ, অনুৰাধা পৌডৱাল ০৫:৩৭
৪ "বাদল বিজলী" (চলচ্চিত্ৰত নাই) অভিজিৎ ভট্টাচাৰ্য, শিশুসকল ০৪:৩৬
৫ "ৰং লাগে লো" (চলচ্চিত্ৰত নাই) অভিজিৎ ভট্টাচাৰ্য্য, অলকা য়াগনিক ০৬:০৪
৬ "মাণ্ডে ভী হো ছাণ্ডে" অভিজিৎ ভট্টাচাৰ্য, কবিতা কৃষ্ণমূৰ্তি, শিশুসকল ০৪:০৭
৭ "দিল ক্যা কৰে" (বিষাদ সংস্কৰণ) অলকা য়াগনিক, কুমাৰ চানু ০২:৫৭
৮ "প্যাৰ কে লিয়ে" অলকা য়াগনিক ০৫:০৩

তথ্যসূত্ৰ

বাহ্যিক সংযোগ

শ্ৰেণী:হিন্দী চলচ্চিত্ৰ
আৰাবেলা ডৰ্মান

আৰাবেলা ডৰ্মান এগৰাকী বৃটিছ যুদ্ধ শিল্পী আৰু প্ৰতিকৃতি চিত্ৰকৰ। ২০১৪ চনত বিবিচিৰ "১০০ মহিলা"ৰ ভিতৰত অন্যতম হিচাপে নিৰ্বাচিত হয়।

জীৱনী

ডৰ্মানে ১৯৭৫ চনত লণ্ডনত জন্মগ্ৰহণ কৰিছিল । লণ্ডনৰ বায়াম শ্ব’ স্কুল অৱ আৰ্টত আৰু এডিনবাৰ্গ বিশ্ববিদ্যালয়ত অধ্যয়ন কৰিছিল।ইৰাকত তেওঁ প্ৰথমে ৰয়েল গ্ৰীণ জেকেটৰ সৈতে বাছৰা পেলেচত আছিল, য’ত তেওঁ প্ৰায়ে শত্ৰুপক্ষৰ গুলীবর্ষণৰ সন্মুখীন হৈছিল। তাৰ পিছত তেওঁ ইৰান সীমান্তৰ ওচৰৰ মৰুভূমি অঞ্চললৈ যায়। ২০০৯চনৰ পৰা ২০১৪ চনলৈ আফগানিস্তানত ব্ৰিটিছ বাহিনীৰ সৈতে সময় কটায়। ২০০৯ চনত তেওঁক হেলমাণ্ডৰ চাংগিনত থকা ২য় বেটেলিয়ন দ্য ৰাইফলছৰ সৈতে সংযুক্ত কৰা হয় যদিও তেওঁক টহলদাৰী সৈনিকৰ লগত যাবলৈ দিয়া হোৱা নাছিল, আৰু ২০১০ চনত কাবুলত থকা ঘাটিৰ পৰা আফগানিস্তানৰ ভিতৰলৈ যাত্ৰা কৰে।

তেওঁৰ মানৱীয় কামে তেওঁক গাজা, পেলেষ্টাইন আৰু ইজৰাইল (২০১৭), লেবানন, ছিৰিয়া (২০১৮) আৰু শেহতীয়াকৈ ইউক্ৰেইন (২০২৩)লৈ লৈ গৈছিল। ডৰ্মানৰ কামে আধুনিক সংঘাতৰ বাস্তৱতা, ইয়াৰ তাৎক্ষণিক প্ৰভাৱ আৰু দীৰ্ঘম্যাদী পৰিণতি আৰু যুদ্ধৰ আন্ধাৰৰ পৰা জন্ম ল’ব পৰা পোহৰৰ সন্ধান কৰে।

২০১৫ আৰু ২০১৬ চনত লেচবছ, কেলেছ আৰু ডানকাৰ্কত শৰণাৰ্থীসকলৰ সৈতে কাম কৰিছিল। ২০১৫ চনৰ ডিচেম্বৰ মাহত তেওঁ ভূমধ্যসাগৰৰ সিপাৰে শৰণাৰ্থীক কঢ়িয়াই নিবলৈ ব্যৱহাৰ কৰা এখন সৰু নাও পিকাডিলিৰ ছেইণ্ট জেমছ চাৰ্চৰ চালৰ পৰা ওলোমাই এখন শিল্প-প্ৰদৰ্শনী সৃষ্টি কৰে। এই প্ৰদৰ্শনীখনৰ নাম আছিল ফ্লাইট। এই প্ৰদৰ্শনীখন ২০১৬ চনৰ ফেব্ৰুৱাৰী মাহলৈকে প্ৰদৰ্শিত হৈছিল আৰু ই শৰণাৰ্থীসকলৰ পলাই যোৱা অভিজ্ঞতাক গীৰ্জাৰ ছাঁদত নাও ওলোমাই ৰখাৰ প্ৰাচীন পৰম্পৰাৰ সৈতে সম্পৰ্কিত কৰিছিল।

আৰাবেলা ডৰ্মানৰ প্ৰশংসিত শিল্পকৰ্ম ফ্লাইটৰ পিছত, ছাচপেণ্ড নামৰ আন এখন প্ৰদৰ্শনী তেওঁ সৃষ্টি কৰে। এই খন বিশ্বজুৰি জোৰ-জবৰদস্তি উচ্ছেদ হোৱা মানৱীয় সংকটৰ ওপৰত আলোকপাত কৰাৰ উদ্দেশ্যে চলি থকা তেওঁৰ শিল্প-শৃংখলাৰ অংশ। ছাচপেণ্ড ২০১৭ চনত ছেইণ্ট জেমছ পিকাডিলিত প্ৰথমে প্ৰদৰ্শিত হৈছিল, তাৰ পিছত ২০১৮-২০১৯ চনত সমগ্ৰ যুক্তৰাজ্য ভ্ৰমণ কৰে আৰু বিশেষকৈ কেণ্টাৰবেৰী কেথেড্ৰেল আৰু লেষ্টাৰ কেথেড্ৰেলত স্থাপন কৰা হৈছিল।

ডৰ্মানে ইম্পেৰিয়েল ৱাৰ মিউজিয়াম, ফ্ৰষ্ট এণ্ড ৰিড গেলেৰী, আৰু লা গেলেৰিয়া পাল মলকে ধৰি স্থানসমূহত প্ৰদৰ্শনী প্ৰদৰ্শন কৰিছে। তেওঁ বিয়ণ্ড কনফ্লিক্ট আৰু আফগানাইডৰ দাতব্য সংস্থাৰ এম্বেছাদৰ হিচাপে কাম কৰে আৰু জেৰুজালেম চকুৰ চিকিৎসালয়ৰ ছেইণ্ট জন গিল্ডৰ সদস্য।

২০২৪ চনত ডৰ্মানে ইউক্ৰেইনৰ কেথলিক কেথেড্ৰেল, লণ্ডনত চাইল্ড অৱ ৱাৰ প্ৰদৰ্শন কৰে। এই শিল্প-সংগ্ৰহত বৰ্তমান বিশ্বজুৰি যুদ্ধত ক্ষতিগ্ৰস্ত শিশুসকলৰ দুখ-কষ্ট আৰু অৱস্থাৰ ওপৰত আলোকপাত কৰা হৈছে।

প্ৰকাশন

ড্ৰয়িং ফায়াৰ (২০১৪) আই এছ বি এন ৯৭৮-০৯৯৩১০২৩০১

তথ্য সূত্ৰ
নৱাজুদ্দিন ছিদ্দিকী

নৱাজুদ্দিন ছিদ্দিকী (, জন্ম ১৯ মে' ১৯৭৪) ভাৰতীয় হিন্দী চিনেমা (বলিউড) জগতৰ এজন অভিনেতা।
তেওঁ বিভিন্ন ৰাষ্ট্ৰীয় বঁটা ৰাষ্ট্ৰীয় চলচ্চিত্ৰ বঁটা, ফিল্মফেয়াৰ বঁটা, লাভ কৰাৰ লগতে আন্তঃৰাষ্ট্ৰীয় এমি বঁটাৰ বাবে মনোনয়ন লাভ কৰিছিল। ৰাষ্ট্ৰীয় নাট্য বিদ্যালয়ত অভিনয়ৰ শিক্ষা গ্ৰহণ কৰাৰ পিছত নৱাজুদ্দিন ছিদ্দিকী চাৰফোৰোচ (১৯৯৯) , শুল (১৯৯৯), আৰু মুন্না ভাই এম.বি.বি.এছ. (২০০৩) আদি ছবিত সৰু সৰু ভূমিকা পালন কৰিছিল।

ছিদ্দিকী প্ৰথমে স্বীকৃতি লাভ কৰে অনুৰাগ কাশ্যপৰ ব্লেক ফ্ৰাইডে (২০০৪) আৰু ২০১২ চনৰ গেংছ অৱ ৱাছেইপুৰ ছবিখনৰ বিখ্যাত সংলাপৰ বাবে।ইয়াৰ পিছত সহযোগী অভিনেতা হিচাপে দ্য লাঞ্চবক্স’’ (২০১৩) ছবি খনত যথেষ্ট সুনাম অৰ্জন কৰে আৰু ফিল্মফেৰ, সৰ্বশ্ৰেষ্ঠ সহযোগী অভিনেতা বঁটা লাভ কৰে। ইয়াৰ পিছত
কিক (২০১৪)
বজৰংগী ভাইজান (২০১৫)
ৰমন ৰাঘৱ ২.০ (২০১৬)
ৰইচ (২০১৭)
ম'ম (২০১৭)
মণ্টো (২০১৮) আদি চলচ্চিত্ৰত অভিনয়ৰ বাবে সমালোচনামূলক প্ৰশংসা লাভ কৰে।
ইয়াৰ উপৰি তেওঁ Sacred Games (২০১৮–২০১৯) আৰু ব্ৰিটিছ McMafia (২০১৮). ধাৰাবাহিক দুখনৰ বলিষ্ঠ অভিনয়ৰ বাবে দুবাৰকৈ Emmy Awardলৈ মনোনীত হৈছিল।

জীৱনৰ পাতনি

নৱাজউদ্দিন ছিদ্দিকীৰ জন্ম হৈছিল ১৯৭৪ চনৰ ১৯ মে'ত পৰিয়ালত । পৰিয়ালৰ আঠজন ভাই-ভনীৰ ভিতৰত তেওঁ সকলতকৈ ডাঙৰ ।ছিদ্দিকী যৌৱনৰ বেছিভাগ সময় উত্তৰাখণ্ডত অতিবাহিত কৰে ।.

ছিদ্দিকী হৰিদ্বাৰৰ গুৰুকুল কাংৰি বিশ্ববিদ্যালয়ৰ পৰা ৰসায়ন বিজ্ঞানত স্নাতক ডিগ্ৰী লাভ কৰে।
ইয়াৰ পিছত তেওঁ এবছৰ বদোদৰাত ৰসায়নবিদ হিচাপে কাম কৰিছিল, তাৰ পিছত নতুন চাকৰিৰ সন্ধানত দিল্লীলৈ ৰাওনা হৈছিল। দিল্লীত এবাৰ নাটক এখন চোৱাৰ পাছতে অভিনয়ৰ প্ৰতি মুহূৰ্ততে আকৰ্ষিত হৈছিল। সেইবাবে তেওঁ নতুন দিল্লীৰ ৰাষ্ট্ৰীয় নাট্য বিদ্যালয় (এন এছ ডি)ত নামভৰ্তি কৰিবলৈ চেষ্টা কৰে । আৰু ১৯৯৯ চনত স্নাতক ডিগ্ৰী গ্ৰহণ কৰি মুম্বাইলৈ গুচি যায়।

১৯৯৯ চনত তেওঁ আমিৰ খান অভিনীত ছাৰফৰোছ(১৯৯৯) বোলছবিত এটা সৰু চৰিত্ৰ অভিনয় কৰি বলীউডত অভিষেক ঘটায়।
ইয়াৰ পিছত তেওঁ ৰাম গোপাল বৰ্মাৰ শ্বুল (১৯৯৯) আৰু জংগল ছবিৰ লগতে ৰাজকুমাৰ হিৰানীৰ মুন্নাভাই এম বি বি এছ (২০০৩) ছবিত অভিনয় কৰে। মুম্বাইলৈ যোৱাৰ পিছত তেওঁ টেলিভিছনৰ ধাৰাবাহিকত কাম পাবলৈ চেষ্টা কৰিছিল যদিও বিশেষ সফলতা লাভ কৰিবলৈ সক্ষম হোৱা নাছিল।২০০৩ চনত তেওঁ ইৰফান খানৰ সৈতে The Bypass নামৰ এখন চুটি ছবিত অভিনয় কৰাৰ সুবিধা লাভ কৰিছিল। কিন্তু ২০০২ চনৰ পৰা ২০০৫ চনৰ সময়খিনিত তেওঁ প্ৰায় কৰ্মহীন হৈ পৰিছিল আৰু আন চাৰিজন সৈতে এটা ফ্লেটত বাস কৰিবলগীয়া হৈছিল, মাজে মাজে অভিনয় কৰ্মশালা অনুষ্ঠিত কৰি কোনোমতে জীৱন নিৰ্বাহ কৰি আছিল ।২০০৪ চনটো তেওঁৰ জীৱনৰ অন্যতম বেয়া বছৰ আছিল, ছিদ্দিকিয়ে ৰুমভাড়া দিব পৰা নাছিল, সেয়ে তেওঁ এন এছ ডিৰ এজন জ্যেষ্ঠক অনুৰোধ কৰিলে যে তেওঁৰ লগত থাকিব পাৰিবনে?জ্যেষ্ঠজনে তেওঁক গোৰেগাঁও উপকণ্ঠ অঞ্চলত থকা নিজৰ এপাৰ্টমেণ্টটোত থাকিবলৈ অনুমতি দিলে কিন্তু তাৰ বিনিময়ত তেওঁৰ বাবে ৰন্ধা-বঢ়া কৰি দিব লাগিব ।২০০৪ চনৰ পৰা ২০০৭ চনৰ ভিতৰত ছিদ্দিকিয়ে কেইটামান সৰু সৰু চৰিত্ৰত অভিনয় কৰিছিল। ইয়াৰ ভিতৰত ২০০৭ চনত ' 'Golden Leopard' ' ৰ মনোনীত হোৱা ব্লেক ফ্ৰাইডে (২০০৭) ছবিখনো আছিল। ২০০৯ চনত তেওঁ Dev D চিনেমাত "ইমোচনেল অত্যাচাৰ" গীতত ৰঙীলাৰ চৰিত্ৰত অভিনয় কৰে ।সেই বছৰতে তেওঁ নিউয়ৰ্ক ছবিখনটো অভিনয় কৰে। কিন্তু ২০১০ চনত অনুষা ৰিজভিৰ ছবি পিপলি লাইভত তেওঁৰ সাংবাদিকৰ চৰিত্ৰত অভিনেতা হিচাপে ব্যাপক স্বীকৃতি লাভ কৰিছিল।২০১২ চনত তেওঁ প্ৰশান্ত ভাৰ্গৱৰ পাটাং: দ্য কাইটত অভিনয় কৰে, এইখন ছবি বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱ আৰু ট্ৰাইবেকা চলচ্চিত্ৰ মহোৎসৱত প্ৰিমিয়াৰ হৈছিল।আৰু ছিদ্দিকিৰ অভিনয়ক প্ৰখ্যাত চলচ্চিত্ৰ সমালোচক Roger Ebertয়ে প্ৰশংসা কৰে।

উৎস

শ্ৰেণী:ভাৰতীয় অভিনয় শিল্পী